****

**ที่ สสพ มข. /2554**

**สโมสรนักศึกษาคณะสัตวแพทยศาสตร์**

**คณะสัตวแพทยศาสตร์**

**มหาวิทยาลัยขอนแก่น**

**จังหวัดขอนแก่น 40002**

11 ตุลาคม 2554

**เรื่อง** เชิญร่วมประชุมเพื่อก่อตั้งสมาพันธ์นิสิตนักศึกษาสัตวแพทยศาสตร์แห่งประเทศไทย

สมัยสามัญ ครั้งที่ 1/2554 ประจำปี 2554

**เรียน** นายกสโมสรนักศึกษาคณะสัตวแพทยศาสตร์ มหาวิทยาลัย....................................

**สิ่งที่ส่งมาด้วย** กำหนดการประชุมสมัยสามัญครั้งที่ 1/2554 ประจำปี 2554

ด้วยคณะสัตวแพทยศาสตร์ มหาวิทยาลัยขอนแก่น จะเข้าร่วมการแข่งขันกีฬาสัตวแพทย์สัมพันธ์ 6 สถาบัน ครั้งที่ 22 ซึ่งปีนี้มหาวิทยาลัยมหิดลเป็นเจ้าภาพจัดการแข่งขัน ในหลายปีที่ผ่านมานอกจากจะมีการแข่งขันกีฬาเพื่อสานความสัมพันธ์แล้วระหว่างนักศึกษา 6 สถาบันแล้ว นายกสโมสรนักศึกษา/อุปนายก/รองนายกสโมสรฯ รวมถึงคณะกรรมการสโมสรนักศึกษาสัตวแพทยศาสตร์ทั้ง 6 สถาบัน และผู้ที่มีส่วนเกี่ยวข้องในการจัดตั้งสมาพันธ์ฯ ยังได้จัดให้มีการประชุมเพื่อแลกเปลี่ยนเรียนรู้ซึ่งกันและกัน และได้เคยหารือเรื่องการก่อตั้งสมาพันธ์นิสิตนักศึกษาสัตวแพทยศาสตร์แห่งประเทศไทย โดยมีวัตถุประสงค์ให้สมาพันธ์นิสิตนักศึกษาสัตวแพทยศาสตร์เป็นเครือข่ายนิสิตนักศึกษาสัตวแพทย์ ร่วมกันบูรณาการความรู้ทางสัตวแพทย์ และนำความรู้ไปใช้เพื่อประโยชน์ในการพัฒนาประเทศชาติ ความละเอียดแจ้งแล้ว นั้น ในการแข่งขันกีฬาสัตวแพทย์สัมพันธ์ 6 สถาบันที่จะถึงนี้ จึงใคร่ขอเรียนเชิญนายกสโมสรนักศึกษา/อุปนายก/รองนายกสโมสรฯ รวมถึงคณะกรรมการสโมสรนักศึกษาสัตวแพทยศาสตร์ทั้ง 6 สถาบัน และผู้ที่มีส่วนเกี่ยวข้องในการจัดตั้งสมาพันธ์ฯ ประชุมเพื่อรับทราบความก้าวหน้าในการก่อตั้งสมาพันธ์ฯ สมัยสามัญครั้งที่ 1/2554 ประจำปี 2554 และหารือการดำเนินงานในอนาคต ณ จุฬาลงกรณ์มหาวิทยาลัย ในวันที่ 19 ตุลาคม พ.ศ. 2554 โดยพร้อมเพรียงกันต่อไปด้วย จะขอบคุณยิ่ง

จึงเรียนมาเพื่อโปรดทราบ

ขอแสดงความนับถือ

(นายวรพงษ์ รังผึ้ง)

นักศึกษาตัวแทนผู้จัดตั้งสมาพันธ์นิสิต-นักศึกษา

สัตวแพทยศาสตร์แห่งประเทศไทย

คณะสัตวแพทยศาสตร์ มหาวิทยาลัยขอนแก่น

(นางสาวนิธิมา ตติยอภิรดี)

นายกสโมสรนักศึกษาคณะสัตวแพทยศาสตร์ มหาวิทยาลัยขอนแก่น

(ผศ.วีรพล ทวีนันท์)

รองคณบดีฝ่ายกิจการนักศึกษา

คณะสัตวแพทยศาสตร์ มหาวิทยาลัยขอนแก่น

โทรศัพท์/โทรสาร 043-342-693 หรือ 089-4143235

****

**ที่ สสพ มข. /2554**

**สโมสรนักศึกษาคณะสัตวแพทยศาสตร์**

**คณะสัตวแพทยศาสตร์**

**มหาวิทยาลัยขอนแก่น**

**จังหวัดขอนแก่น 40002**

11 ตุลาคม 2554

**เรื่อง** ขออนุมัติเข้าร่วมประชุมเพื่อก่อตั้งสมาพันธ์นิสิตนักศึกษาสัตวแพทยศาสตร์แห่งประเทศไทย

สมัยสามัญ ครั้งที่ 1/2554 ประจำปี 2554 และเข้าร่วมเป็นสมาชิกสมาพันธ์นิสิตนักศึกษาสัตวแพทยศาสตร์แห่งประเทศไทย

**เรียน** คณบดีคณะสัตวแพทยศาสตร์

**สิ่งที่ส่งมาด้วย** กำหนดการประชุมสมัยสามัญ ครั้งที่ 1/2554 ประจำปี 2554

ด้วยนักศึกษาคณะสัตวแพทยศาสตร์ 6 สถาบันกำหนดให้มีการจัดการแข่งขันกีฬาสัตวแพทย์สัมพันธ์ 6 สถาบัน ครั้งที่ 22 ขึ้นในระหว่างวันที่.........................ซึ่งปีนี้มหาวิทยาลัยมหิดลเป็นเจ้าภาพจัดการแข่งขัน นอกจากการแข่งขันกีฬาเพื่อสานความสัมพันธ์แล้วระหว่างนักศึกษา 6 สถาบันแล้ว นายกสโมสรนักศึกษา/อุปนายก/รองนายกสโมสรฯ รวมถึงคณะกรรมการสโมสรนักศึกษาสัตวแพทยศาสตร์ทั้ง 6 สถาบัน และผู้ที่มีส่วนเกี่ยวข้องในการจัดตั้งสมาพันธ์ฯ จะจัดให้มีการประชุมเพื่อแลกเปลี่ยนเรียนรู้ซึ่งกันและกัน และหารือเรื่องการก่อตั้งสมาพันธ์นิสิตนักศึกษาสัตวแพทยศาสตร์แห่งประเทศไทย ณ จุฬาลงกรณ์มหาวิทยาลัย ในวันที่ 19 ตุลาคม พ.ศ. 2554

สโมสรนักศึกษาคณะสัตวแพทยศาสตร์ มีความประสงค์เข้าร่วมเป็นสมาชิกสมาพันธ์นิสิตนักศึกษาสัตวแพทยศาสตร์แห่งประเทศไทย และมีความประสงค์เข้าร่วมการประชุมสมัยสามัญ ครั้งที่ 1/2554 ประจำปี 2554 เพื่อให้มีโอกาสได้ร่วมดำเนินงานกิจกรรมต่าง ๆ เพื่อเป็นส่วนหนึ่งในการพัฒนาประเทศชาติ ดังนั้นจึงใคร่ขออนุมัติเข้าร่วมประชุมฯ และขออนุมัติเข้าร่วมเป็นสมาชิกสมาพันธ์นิสิตนักศึกษาสัตวแพทยศาสตร์

แห่งประเทศไทยตามกำหนดวันเวลาดังกล่าวต่อไป

จึงเรียนมาเพื่อโปรดทราบและพิจารณาอนุมัติให้ต่อไปด้วย จะเป็นพระคุณยิ่ง

ขอแสดงความนับถือ

(นายวรพงษ์ รังผึ้ง)

นักศึกษาตัวแทนผู้จัดตั้งสมาพันธ์นิสิต-นักศึกษา

สัตวแพทยศาสตร์แห่งประเทศไทย

คณะสัตวแพทยศาสตร์ มหาวิทยาลัยขอนแก่น

(นางสาวนิธิมา ตติยอภิรดี)

นายกสโมสรนักศึกษาคณะสัตวแพทยศาสตร์ มหาวิทยาลัยขอนแก่น

(ผศ.วีรพล ทวีนันท์)

รองคณบดีฝ่ายกิจการนักศึกษา

คณะสัตวแพทยศาสตร์ มหาวิทยาลัยขอนแก่น

โทรศัพท์/โทรสาร 043-342-693 หรือ 089-4143235